cyanic-selkie/wikianc huggingface dataset:
מפקד האוכלוסין בברית המועצות (1926)
מפקד אוכלוסין 1926 של ברית המועצות רשמית, מפקד ברית המועצות הראשון התקיים בדצמבר 1926. זה היה כלי חשוב בבניין המדינה של ברית המועצות, סיפק לממשלה מידע אתנוגרפי חשוב וסייע בהפיכתה מחברת קיסרית לחברה סובייטית. ההחלטות שקיבלו אתנוגרפים בקביעת האתניות של יחידים, בין אם באזורים האסיאתיים או האירופיים של האימפריה הרוסית לשעבר, דרך עריכת "רשימת האתניות של ברית המועצות", וכיצד נמשכו גבולות מעורבבים לאזורים הייתה השפעה משמעותית על המדיניות הסובייטית בהמשך. אתנוגרפים, סטטיסטיקאים ובלשנים ערכו שאלונים ורשימת אתניות למפקד. עם זאת, הייתה להם גם מטרה שאפתנית יותר לשנות במכוון את זהותם על פי עקרונות המרקסיזם-לניניזם. כדברי אנסטס מיקויאן, ברית המועצות הייתה: "יצירה וארגון של מדינות חדשות".
חיים חדד-הדר
ביוגרפיה
חדד נולד במושב אליקים הסמוך לעיר חיפה, וגדל בכפר אונו וביהוד. הוא למד לנגן באקורדיון בגיל צעיר, השתתף בתזמורת נוער יהוד, ליווה להקות ריקודי עם ויזם עם חבריו מסיבות ריקודים סלוניים.
פרנץ, דוכס הוהנברג
משפחתו
ב-9 במאי 1956 התחתן פרנץ עם אליזבת, נסיכת לוקסמבורג, בתם של פליצ'ה, נסיך בורבון-פארמה ושארלוט, הדוכסית הגדולה של לוקסמבורג, ממנה נולדו לו שתי בנות:
גיים בוי
Game Boy Color
אף על פי שמהירות המעבד וכמות הזיכרון הוכפלו, השווה ה-Game Boy Color למשחקי קונסולת NES ישנים בעלי 8 סיביות. למכשיר אף הייתה היכולת להתממשק למכשירים אחרים בעזרת אינפרה אדום, אך היכולת הזו יושמה במספר מועט של משחקים.
גיים בוי אדוונס SP
הגיים בוי אדוונס SP, יצא לשוק ב-2003 כשדרוג לגיים בוי אדוונס במחיר של 99$ ומאוחר יותר הוזל מספר פעמים.
אקנה
שינויים בפלורה הטבעית
בעקבות התפתחות סבוריאה והיפרקטוזיס של זקיקי השיער בקרב חולי אקנה, חל גם שינוי בפלורה הטבעית של החיידקים המאכלסים את עור האדם. Propionibacterium acnes הוא חיידק מתג גראם חיובי השייך לפלורה הטבעית של העור, ומהווה את אוכלוסיית החיידקים הדומיננטית בזקיקי השיער. הסיבה לכך היא שחיידק זה מעדיף סביבה אנ-אירובית או מיקרואירופילית, ולכן מעדיף לאכלס אזורים העשירים בסבום השומני, המאפשרים סביבה ענייה בחמצן, כמו זקיקי השיער. אם כן, סבוריאה והיפרקטוזיס של זקיקי השיער גורמים לסביבה עשירה מאוד של סבום, המהווה כר נוח לשגשוג של חיידקים אלו וליצירת ביופילם. בקרב אנשים הסובלים מאקנה בני 11 עד 20 נמצאה כמות גדולה פי 4 של חיידקים אלו בהשוואה לבני אותו הגיל שאינם סובלים מאקנה.
גיים בוי
מחסניות
קיימות ארבעה סוגי מחסניות בסיסיות (הסוגים לא כוללים גרסאות מיוחדות):
איגור פוליאנסקי
איגור ניקולאיביץ פוליאנסקי (ברוסית: Игорь Николаевич Полянский; נולד ב-20 במרץ 1967) הוא שחיין מברית המועצות לשעבר. אלוף אולימפי (סיאול 1988), אלוף עולם (מדריד 1986), אלוף אירופה (סופיה 1985), אלוף האוניברסיאדה (קובה 1985) ושיאן עולם במשחי הגב.
ביוגרפיה
בתחרות שנערכה בארפורט, מזרח גרמניה במרץ 1985, קבע פוליאנסקי את שיאו העולמי הראשון במשחה ל-200 מטר גב בתוצאה של 1:58.14 דקות.
מצפה רביבים
מלחמת העצמאות
עד נובמבר 1947, התנהלו יחסי שכנות טובים עם השכנים הבדואים. בעקבות החלטת החלוקה בכ"ט בנובמבר, כל שבט נאלץ להחליט אם להישאר לצדנו או לחבור לצבא מצרים שהתקרב לאזור רביבים. בחודש יוני השתתפו חברים מרביבים בהתקפה של הפלמ"ח על הכפר השכן ביר עסלוג'. בהתקפה זו נהרגו 11 חיילים ישראליים, מתוכם שלושה חברי רביבים (סיפור הקרב).
אתסיז אבן אוק
אתסיז אבן אווק אל-חואריזמי (בערבית: الملك المعظم أتسز بن أوق الخوارزمي; מת ב-1078 או 1079 בדמשק) היה מצביא ומנהיג פוליטי טורקמני שעמד בראש פשיטה שכבשה את הלבנט מידי השושלת הפאטימית, והחלה את שלטון הסלג'וקים באזור.
אנדרטת הרמן
אנדרטת הרמן (בגרמנית: Hermannsdenkmal), היא אנדרטה מונומנטלית במדינת נורדריין-וסטפאליה שבגרמניה, בדרום יער טויטובורג. האנדרטה עומדת על גבעה מיוערת בגובה 386 מטר, בתוככי מבצר מעגלי הנקרא גרוטנבורג. האנדרטה מנציחה את ארמיניוס, ראש שבט הכֿרוסקים הגרמאני ואת קרב יער טויטובורג, בו הוא הוביל את השבטים הגרמאניים לניצחון מוחץ מול שלושה לגיונות רומיים, בפיקודו של וארוס.
הרקע ההיסטורי
באופן אירוני, ארמיניוס הוא שם בלטינית שראש השבט סיגל לעצמו בתקופה ששירת בצבא הרומי. שמו הגרמאני המקורי אינו ידוע. רק מאוחר יותר בהיסטוריה הוא קיבל את השם הגרמני - הרמן.
היעלמות אלכסנדרה ברנדט
מקרה היעלמותה של אלכסנדרה (סשה) ברנדט (נולדה ב-8 בדצמבר 1984) הוא מן המפורסמים שבמקרי ההיעדרות הבלתי מפוענחים במדינת ישראל.
ערן וולקובסקי
ביוגרפיה
וולקובסקי מפרסם מדי יום את הקריקטורה היומית באתר האינטרנט של הארץ.
דניאלה וירצר
ביוגרפיה
וירצר נולדה וגדלה ברמת גן. דודהּ הוא השחקן שמואל עצמון. היא למדה במגמת התיאטרון של תיכון עירוני א'.
בשנת 2005 חזרה לטלוויזיה, כדי לגלם את דמותה של עידית שליין בסדרת הטלוויזיה "אלביס, רוזנטל והאישה המסתורית" של ערוץ 2 לצד מייק בורשטיין, ניצה שאול ואביטל דיקר.
פונטה
המילה פונטה, באיות Ponte משמעותה באיטלקית או בפורטוגזית גשר, ואילו באיות Punta משמעותה בספרדית חצי אי שצורתו מחודדת.
טרי פראצ'ט
פראצ'ט ידוע בעיקר כמחבר סדרת ספרי "עולם הדיסק" (1983–2013), המונה 41 ספרים, והספר "בשורות טובות" (1990), שחיבר עם הסופר ניל גיימן. ספריו תורגמו ל-37 שפות ונמכרו ביותר מ-85 מיליון עותקים.
קורות חיים
לאחר מספר תפקידים עיתונאיים שונים, הפך פראצ'ט בשנת 1980 לדובר ספקית שירותי החשמל סאות'ווסטרן (CEGB), שהייתה אחראית על ארבע תחנות כוח גרעיניות. בשנת 1983 הוציא את הספר הראשון בסדרת עולם הדיסק, צבע הכשף, שבהמשך שודר כתסכית ב-BBC. ב-1987, לאחר פרסום הספר הרביעי בסדרה, עזב את עבודתו כדי להתפרנס באופן בלעדי מכתיבה. באותה תקופה ספריו נמכרו יותר ויותר, ורבים מהם הפכו לרבי-מכר. על פי ה'טיימס', היה הסופר המרוויח ביותר באנגליה בשנת 1996.
עולם הדיסק
רבים מהספרים מתרחשים סביב העיר הדמיונית אנק-מורפורק. בתיאורו את דרך ניהולה יוצא הדופן של העיר, סונט פראצ'ט במוסכמות חברתיות רבות. דוגמה אחת מני רבות היא המהפכה שהנהיג האבלוק וטינרי, שליט העיר, ביחס לגנבים: וטינרי מייסד גילדת גנבים רשמית וחוקית, ומושיב את ראשה במועצת העיר. הגילדה אחראית בדרכיה שלה להעניש ביעילות רבה כל גנב שאינו עומד בתקנון הגילדה. הכנסות הגילדה מגיעות ישירות מכספי הביטוח; שהרי, כפי שטוען פראצ'ט בספר "שומרים! שומרים!", לגנבים קל הרבה יותר לשבת ולא לעשות מאומה, מאשר לעירייה להשקיע בתגבור המשטרה ובהקמת חברות ביטוח.
ת'נאסיס פאפאזוגלו
קריירת מועדונים
ב-1 ביוני 2009 חתם לארבע עונות ביריבה העירונית, פאוק סלוניקי. בעונת הושאל לאסטרס טריפוליס.
ב-3 בינואר 2020 חזר ליוון וחתם בלאריסה.
Thank You Baby! (For Makin' Someday Come So Soon)
וידאו קליפ
נכון ל-3 בספטמבר 2019, מונה הצפיות של הקליפ עומד על כ-6.3 מיליון צפיות.
מלכוב
היסטוריה
בימי הביניים היה האזור של מלכוב מרכז של. היישוב מלכוב הוקם על אי והוזכר לראשונה בכתובים בשנת 1147, וקיבל מעמד של עיר בשנת 1235. בשנת 1298 הנזירות של מנזר מלכוב עברו לגדה הדרומית שמול האי. במאות השנים הבאות העיר התרחבה ליבשה שמצפון-מערב לאי, שאליה ההתיישבות המקורית חוברה בגשרים, ובהדרגה האזור היבשתי הפך לדומיננטי.
עידן קוולר
עידן קוולר (נולד ב-18 בדצמבר 1981) הוא עיתונאי ישראלי, שדרן, עורך חדשות הספורט של גלי צה"ל ומגיש את תוכניות סוף השבוע – "שישבת".
צו 8 (קומיקס)
צו 8 הוא שמו של רומן גרפי ישראלי, מאת גלעד סליקטר. הספר משקף את נקודת מבטו של גלעד כשגויס בצו 8 לשרת במילואים בזמן מבצע עמוד ענן. בספר נותן סליקטר אלטרנטיבה לדמות ה"מצ'ואיסטית" שמזוהה עם שירות צבאי, ומראה את הגבר המגויס באופן הכי אישי ופגיע שלו. הספר ראה אור בצרפת לראשונה, שם זכה להצלחה רבה, ולאחר מכן תורגם לעברית ופורסם בישראל על ידי הוצאת ספרית פועלים.
הפקה
אחת הבעיות שנתקלו בה בזמן שרצו להוציא את הספר בצרפת הייתה תרגום השם לצרפתית, שכן באף שפה אין את הצירוף "צו 8", שבישראל מזוהה עם גיוס מילואים. לבסוף הוחלט לפרסם את הקומיקס בשם "Trav 8", תרגום מילולי לצירוף העברי. סליקטר העיד באותו הראיון כי "בהתחלה זה הרגיש לי לא נוח רק לכתוב Tsav 8, וחשבתי לשנות את השם, אבל לאט לאט הבנתי שיש לזה כח, שזו מילה כמעט חייזרית".
קולד מאונטן (ספר)
תקציר עלילה
הרומן נפתח בבית חולים צבאי של צבא הקונפדרציה קרוב לראלי בקרוליינה הצפונית, שם מחלים אינמאן מפצעיו שנפצע במהלך קרב במלחמת האזרחים האמריקאית. אינמאן עייף מלהילחם עבור מטרה שאינה שלו, בעקבות עצה שקיבל מרוכל עיוור ומות החייל ששכב במיטה לידו, הוא מחליט לצאת לילה אחד מבית החולים ולחזור לביתו ב'קולד מאונטן'.
האסלר
האסלר (באנגלית: Hustler) הוא מגזין פורנוגרפי אמריקני אשר קהל היעד שלו הוא גברים הטרוסקסואלים. האסלר פורסם לראשונה, על ידי לארי פלינט, בחודש יולי 1974. פלינט החליט לפרסם את המגזין לאחר שעיתון בשם Hustler Newsletter אשר היווה למעשה פרסומת למועדוני החשפנות שניהל, זכה להצלחה גדולה. המגזין אשר פורסם תחילה בתפוצה נמוכה הגיע בשיאו למכירות של שלושה מיליון גיליונות בחודש.
צ'ארלס סוייר
ביוגרפיה
כשסוייר חזר לסינסינטי לאחר שירותו בקבינט של ארצות הברית בממשל טרומן, הצטרף למשרד עורכי הדין "טאפט, סטטיניוס והוליסטר", אשר נוסד בידי פוליטיקאי בולט נוסף מסינסינטי, רוברט טאפט, בנו הבכור של הנשיא לשעבר ויליאם הווארד טאפט. ב-1968 כתב ספר בשם "דאגותיו של דמוקרטי שמרני", שיצא לאור בהוצאת הספרים של אוניברסיטת דרום אילינוי. בערוב ימיו היה חבר במספר ועדות ציבוריות.
הוא נפטר באפריל 1979 בגיל 92, בפאלם ביץ' שבפלורידה. הוא נטמן בבית העלמין ספרינג גרוב השוכן בקרבת עיר הולדתו סינסינטי, אוהיו.
שיזאו
הפקה
קהל היעד של הסדרה הוא ילדים בגילאים 6–11. הרבה תכנים בסדרה הגיעו בעיקר מצוות הכותבות שלה. וייד סיפר "שאלתי את הנשים בצוות שלי... מה תהיה חולשה טובה לאישה גיבורת על וכולם אמרו, 'שיער רע!'... הרבה מהגאדג'טים והבדיחות [עבור 'שיזאו'] הגיעו מנשים". לסדרה הופקה עונה אחת הכוללת 52 פרקים, כאשר מאז שידורה המקורי בערוץ Network 10 באוסטרליה היא הופצה ברחבי העולם. בין היתר היא שודרה בבריטניה בערוץ Kix, בבלגיה בערוץ Ketnet ובישראל בערוץ הילדים. הסדרה שודרה גם בארצות הברית ב-1 ביוני 2013 בערוץ Hub Network, אשר קיווה שהיא תעלה בו את מדד הרייטינג. מנכ"לית הערוץ, מרגרט לוש, אמרה שאם הסדרה תצליח חברת הסברו תייצר לה מוצרים, דבר שלא קרה.
גידי דר
ביוגרפיה
דר נרשם ללימודי קולנוע בבית הספר לאומנויות הבמה "בית צבי". הוא ביים במסגרת בית הספר סרט אחד, ופרש מהלימודים אחרי חודשיים. לאחר מכן למד קולנוע בכוחות עצמו, בכך שלקח חלק במשך מספר חודשים בהפקת סרט של ה־BBC שנעשה בישראל אודות אלי כהן. כמו כן למד דר קולנוע מצפייה בסרטים ומקריאת תאוריות קולנועיות.
"אדי קינג" ו"האושפיזין" הופצו בישראל בידי חברת ההפקה "אדי קינג" שבבעלותו של גידי דר, שמכרה את הזכויות להפצת הסרטים בחו"ל.
נשיאות המגזר העסקי בישראל
פעולות האגודה
לשכת התיאום של הארגונים הכלכליים קיימה משא ומתן עם ההסתדרות הכללית לחתימה על הסכמים קיבוציים הנוגעים לכלל שוק העבודה בישראל, ושני הארגונים המשיכו בכך גם בשמותיהם החדשים, נשיאות הארגונים העסקיים וההסתדרות החדשה. הסכמים שנחתמו עוסקים בנושאים כגון דמי הבראה, החזר הוצאות נסיעה מהבית למקום העבודה ובחזרה, קביעת זכות לשכר בחגים ובימי אבל ועוד. להסכמים אלה הוצאו, בדרך כלל, צווי הרחבה, המחילים אותם על כלל המעסיקים והמועסקים בישראל.
Tug of War (אלבום של פול מקרטני)
הקלטה
לאחר שחרור אלבום הסולו שלו McCartney II, להקת Wings התאחדו ביולי ובאוקטובר 1980 כדי לערוך חזרות על כמה שירים שהופיעו מאוחר יותר ב-Tug of War וב-Pipes of Peace. הוא הרגיש צורך בהכוונה, וקרא למפיק שלו, ג'ורג' מרטין, כדי להתחיל להקליט שיר שנכתב עבור הדמות של רופרט בר (שמקרטני היה הבעלים של הזכויות לדמות) ששמו "We All Stand Together", בין היתר. המפגשים היצירתיים נמשכו עד ה-9 בדצמבר, בבוקר שבו התעורר מקרטני וגילה ששותפו הוותיק לשעבר, ג'ון לנון, נורה ונהרג בלילה הקודם בניו יורק. הוא ויתר על המפגש של אותו היום על הדרך (שם הוא ודני לייני הקליטו את צד ב' של "Rainclouds") אבל גם מרטין וגם מקרטני הרגישו שעדיף לעזוב את הפרויקט ולהתחיל מחדש ברגע שהם יהיו מוכנים.
מערות אלפנטה
אלה מתארכים את בניית המערות בין המאה החמישית למאה התשיעית, ומייחסים אותן לשושלות הינדיות שונות. הן מתוארכות בדרך כלל יותר בין המאות החמישית לשביעית. מרבית החוקרים משערים כי הן הושלמו בשנת 550 לספירה.
תיאור
כל המערות הן מקדשים חצובים, ששטחם ביחד 5,600 מטרים רבועים. בצורה המשוכללת ביותר שלהם, הם כוללים אולם ראשי, שני חדרים באגפים של האולם, חצרות ומקדשי בת, אך לא כולם מפותחים כל כך. מערה 1 היא הגדולה ביותר ועומקה 39 מטר מהכניסה הקדמית לקיר האחורי. מתחם המקדשים הוא בעיקר משכנו של האל שיווה, המתואר בתגליפים שזכו לפרסום רב, המספרים אגדות ומיתולוגיות של השיוויזם. עם זאת, יצירות האמנות מציגות בהערצה גם נושאים ממסורות ה והווישנויזם של ההינדואיזם.
שיווה קוטל את אנדהקה
הלוח בצד הצפון-מערבי של המערה, על הקיר ליד הכניסה המערבית ומקדש לינגה (ראו 7 בתוכנית), הוא פסל יוצא דופן על אגדת אנדהקאסורה-ואדה. הוא מראה את, או , צורה אכזרית של שיווה ההורגת את השד אנדהקה (מילולית, "עיוור, חושך"). התבליט נהרס ברובו מתחת למותניים, גובהו 3.5 מטרים והוא ניצב בפעולה. אף על פי שהוא תבליט, הוא מגולף כדי לתת לו צורה תלת־ממדית, כאילו שיווה האכזר יוצא מהסלעים ומשפד את אנדהקה עם הקלשון המשולש שלו.
יוגישווארה
במובנים מסוימים, יצירות האומנות של היוגי המוצגות במערה הינדית זו דומות לאלו שנמצאו במערות בודהיסטיות, אך ישנם הבדלים. יוגי שיווה, או לקוליסה, חובש כאן כתר, חזהו מוצג בולט קדימה כאילו בתרגילי נשימה שנמצאים בטקסטים של יוגה הינדית, הפנים והגוף מביעים אנרגיה שונה. יוגי שיווה זה מתגלה כ"אדון המערות" או גוהסווארה (Guhesvara) בשירה ההודית מימי הביניים, קובעת קרמריש. לדברי צ'ארלס קולינס, התיאור של שיווה בתור יוגי במערת אלפנטה 1 הוא הרמוני לאלה שנמצאו בפוראנות המתוארכים לתחילת והמחצית הראשונה של האלף הראשון לספירה.
מערות 2–5: גבעת התותח
מערה 5 לא גמורה ובמצב פגום מאוד, ללא שרידים אמנותיים.
גבעת הסטופה: מערות 6–7, סטופות 1–2
מעבר לנקיק ממערה 1 בגבעה שמצדה השני שתי מערות בודהיסטיות, יחד עם שרידי סטופה ומיכלי מים. נראה שהבודהיסטים היו הדיירים הראשונים באי.
אחת מהן היא אולם גדול המכונה מערה 6, או מערת המקדש של סיטבאי (18.96384°N, 72.93412°W). באכסדרה יש ארבעה עמודים ושני פילסטרים. באולם 3 חדרים מאחור, המרכזי מקדש והשאר לנזירים או כמרים. האולם נטול כל קישוט, למעט דלת המקדש המרכזי, שיש בו פילסטרים ואפריז, כאשר הסף מעוטר בדמויות אריות. בקודש הקודשים לא נותרו תבליטים. מערה 6 היא משמעותית מבחינה היסטורית מכיוון שהוסבה ושימשה ככנסייה נוצרית על ידי הפורטוגלים בשנים המאוחרות יותר כאשר האי היה חלק מהמושבה שלהם (בשלב מסוים בין 1534 ל 1682).
מונומנטים שאבדו
פסלי וישנו שנמצאו בין חורבות אלפנטה מבטאים סגנונות שונים. אחד חובש דהוטי ובעל חגורת לולאה, כשהוא אוחז בקונכייה בזווית ליד ירכו. השרידים של צדדיו מצביעים על כך שמדובר ככל הנראה באיקונוגרפיה עם ארבע זרועות. בפסל אחר יש אלמנטים של שיווה ווישנו. הוא זוהה כשיווה על ידי פרמוד צ'נדרה, כקרטיקיה על ידי מוטי צ'נדרה, וכווישנו על ידי אחרים. בפסל זה יש שרשרת חוליות ליד הירך, יש גאדה (אלה) בצד, ומישהו עומד לידו עם חלק עליון פגום אבל עם מותניים קטנים ושדיים מלאים המעידים על דווי. גם פסל זה לובש דהוטי.
שימור
חקיקה ספציפית יותר לשימור המונומנטים של האי אלפנטה נחקקה ב"חוק מונומנטים ואתרים ארכאולוגיים עתיקים ושרידים" (Ancient Monuments and Archaeological Sites and Remains Act) משנת 1958 ותקנות (1959); תקנות האי אלפנטה (מונומנט מוגן) משנת 1957, האוסרים על כרייה, חציבה, פיצוץ, חפירה ופעולות אחרות בסמוך למונומנט; חוק אוצרות העתיקות והאמנות (Antiquities and Art Treasures Act) שהוכרז בשנת 1972 עם תקנותיו שהוכרזו בשנת 1973; הודעה שפורסמה בשנת 1985 והכריזה על האי כולו ועל שטח של קילומטר אחד מהחוף כ"שטח אסור"; סדרה של פעולות סביבתיות מממשלת מדינת מהראשטרה שמגנות על האתר; החוק לתכנון עירוני ואזורי משנת 1966; ותקנות המורשת משנת 1995 לבומביי רבתי. עם זאת, בשנות השבעים של המאה העשרים זכה האתר למאמצי שימור ושיקום פעילים. מאמצים אלה שיקמו את הריסות מערה 1 וחלקים מעמודים שבורים במערות אחרות, יחד עם פיתוח האי כאתר מורשת.
מחנה הריכוז הינצרט
אסירי המחנה
אסירים רבים ממחנה הינצרט נשלחו לעבודות כפייה שונות מסביב לשטח המחנה ביחידות "קומנדו" מיוחדות. היו 23 יחידות שונות כאלה, והאסירים שנכללו בהם עבדו בעיקר בבסיסי אוויר, בייבוש ביצות, ובעבודות ייעור.
האתרים הלבנים בוולדימיר ובסוזדל
קתדרלת שנתה של הבתולה בוולדימיר
בשנת 1810 נבנה מגדל פעמונים בן 4 קומות ולו חוד מזהב, וב-1862 הוקם מבנה המקשר בינו לבין המבנה המרכזי של הקתדרלה. בין השנים 1886-1891 חודשו הקירות באבן גיר וחלק מהתבליטים הוחלפו. בגלריות שבקתדרלה נטמנו נסיכי ולדימיר וראשי הכנסייה.
קתדרלת דמטריוס הקדוש בוולדימיר
קתדרלה דמטריוס הקדוש נבנתה בחצר הנסיך הגדול בשנת 1194-1197 על ידי הנסיך ווסבולוד השלישי לכבוד הולדת בנו דימיטרי. המבנה רבוע ונדמה כקוביה, יש בו שלוש ספינות, ובמקור הוא היה מחובר אל ארמון הנסיך הגדול. הקתדרלה ידועה בתבליטים שעל קירותיה החיצוניות. בעבר התנוססו מעל אלף תבליטים של קדושים ושל בעלי חיים על קירות המבנה וחלקם נשמר עד היום. התבליט המרכזי מתאר את דוד המלך היושב על כס המלכות וסביבו חיות שונות. בנוסף תוארו בתבליטים דמויות נוספות, כמו אלכסנדר הגדול, שמשון, שלמה המלך, הרקולס ועוד. על החזית הצפונית נראו הנסיך ובניו. בתוך הכנסייה היו פרסקות שרק חלק קטן מהם השתמר.
יחסי פולין–פורטוגל
היסטוריה
ב-11 ביולי 1974, שתי המדינות כוננו מחדש את היחסים הדיפלומטיים. בדצמבר 1974 הקימה פולין שגרירות בליסבון. בינואר 1975 פתחה פורטוגל שגרירות בוורשה.
פוסום זנב-טבעת נהר-הרברט
תיאור
בניגוד לצבע הכהה של הבוגרים, פרוותם של הגורים בצבע חום בהיר עם פס כהה לאורך הראש והגב.
אוסיאואינטגרציה
טכניקה
עבור שתלים דנטליים משולבים, נעשה שימוש בחומרים מתכתיים, קרמיים ופולימריים, במיוחד טיטניום. כדי להיקרא אוסאואינטגרציה הקשר בין העצם לשתל אינו צריך להיות 100%, ומהות האוסאואינטגרציה נובעת יותר מיציבות הקיבוע מאשר מידת המגע במונחים היסטולוגיים. בקצרה זהו תהליך שבו מושג, ומתוחזק, קיבוע קשיח אסימפטומטי קליני של חומרים אלופלסטיים בעצם במהלך העמסה תפקודית. זמן ריפוי השתל והיציבות הראשונית הם פונקציה של מאפייני השתל. לדוגמה, שתלים באמצעות עיצוב בורג-שורש משיגים יציבות מכנית ראשונית גבוהה באמצעות פעולת הברגים שלהם כנגד העצם. לאחר הנחת השתל, הריפוי נמשך בדרך כלל מספר שבועות או חודשים לפני שהשתל משולב במלואו בעצם. עדות ראשונה לאינטגרציה מתרחשת לאחר מספר שבועות, בעוד חיבור חזק יותר מתבצע בהדרגה במהלך החודשים או השנים הבאות. שתלים בעלי עיצוב בצורת שורש בורג מביאים לספיגת עצם ולאחר מכן שיפוץ עצם הממשק וצמיחה סביב השתל.
נוהלי בדיקה
ישנן מספר שיטות המשמשות לאמוד את רמת האוסאואינטגרציה והיציבות שלאחר מכן של שתל. הליך אבחון בשימוש נרחב הוא ניתוח כלי הקשה, שבו מקישים מכשיר דנטלי על מנשא השתל. אופי הצלצול שנוצר משמש כמדד איכותי ליציבות השתל. שתל משולב יעורר צליל "קריסטלי" גבוה יותר, ואילו שתל לא משולב יעורר צליל עמום ונמוך.
מבצע ויסלה-אודר
רקע
בנובמבר 1944 מינה סטלין את גאורגי ז'וקוב כמפקד החזית הבלארוסית הראשונה, במקום קונסטנטין רוקוסובסקי, שקיבל את הפיקוד על החזית הבלארוסית השנייה. לדעת אנטוני ביוור ההחלפה בוצעה מכיוון שסטלין לא בטח ברוקוסובסקי, שהיה ממוצא פולני ובנוסף ישב מספר שנים בכלא במסגרת הטיהורים שערך סטלין בפיקוד הצבא האדום, ולכן לא רצה שהוא יפקד על כוחות הצבא האדום בציר ורשה־ברלין.
הצבא האדום
הצבא האדום הקצה לצורך המבצע שתי חזיתות, שכללו 163 דיוויזיות חי״ר, 4 ארמיות טנקים, 2,203,000 חיילים, 4,529 טנקים, 2,513 תותחים מתנייעים ומשחיתי טנקים, 13,763 תותחי שדה (בקוטר 76 מ"מ או יותר), 14,812 מרגמות, 4,936 תותחים נגד טנקים, 2,198 משגרי קטיושה, וכ־5,000 מטוסים.
ורמאכט
הכוחות שהיו בגזרת הקרב היו:
שחרור אושוויץ
ב־27 בינואר גילה סיור של דיוויזיית הרובאים ה־107 את מחנה אושוויץ. קצת יותר משבוע לפני כן אולצו האסירים שיכלו ללכת לצאת מאושוויץ ולצעוד מערבה, עקב התקדמות הצבא האדום. על אף שניתנו פקודות לחסל את כל שאר האסירים, חיסלו אנשי האס אס רק כמה מאות מתוך ה־8,000 שנשארו במקום.
אקספוננט של מטריצות
מטריצה אלכסונית
ניתן לחשב את האקספוננט המטריצי בקלות רבה יחסית על ידי חישוב האקפוננט של מספר על כל אחד מאיברי האלכסון:
נוסחת קמפבל-בייקר-האוסדורף
כאשר הפעולה [,] היא פעולת הקומוטטור. כלומר, ניתן לחשב את C על ידי סכום אינסופי של קומוטטורים של A ו-B. קל לשים לב כי אם A ו-B מתחלפים כלל רכיבי הקומוטטור מתאפסים ומתקבל C=A+B כצפוי.
פחמן ארבע-כלורי
ייצור
לפעמים משתמשים בתוצרי לוואי של תהליכי כלורינציה אחרים כגון אלו הנוצרים בסינתזה של כלורופורם ודיכלורומתאן (CH2Cl2) פחמן ארבע כלורי יכול להיווצר גם מפירוק של פחמימנים מוכלרים אחרים
השפעה בריאותית
פחמן ארבע כלורי פוגע קשה בכבד (hepatotoxin) רעילותו לכבד חמורה עד כדי כך שהוא משמש כקנה מידה להערכת רעלני כבד אחרים. פרט לניוון הכבד חשיפה ממושכת ל CCl4 פוגעת גם במערכת העצבים המרכזית ובכליות. בטמפרטורה גבוהה באוויר פחמן ארבע כלורי עשוי ליצור פוסגן.
אנטיוכוס הרביעי
בספרות היוונית-רומית
סופרים נוספים שילבו בסיפוריהם על כניסת אנטיוכוס למקדש גם את עלילת פולחן החמור היהודי.
אלשיך הספרייה הצרפתית
היסטוריה
בתחילת שנות החמישים התהדקו מאוד היחסים בין צרפת וישראל, ושתי המדינות פעלו לטיפוח הקשרים התרבותיים ביניהן. כתוצאה מכך נפתחו כיתות ללימוד השפה הצרפתית בכל רחבי הארץ, והציבור בישראל גילה עניין רב בספרות ובתרבות צרפת. על רקע זה התרחבה הפעילות של "אלשיך", ג'רסי וכהן יצרו קשרים הדוקים עם שגרירות צרפת בישראל ועם הוצאות ספרים ומערכות עיתונים בפריז, וייבאו ספרי קריאה, ספרי לימוד ועיתונים למכירה. שם החנות נשאר "אלשיך הספרייה הצרפתית", כמחווה למורים אלבר ואיזק אלשיך.
אתנופואטיקה
האתנופואטיקה מדגישה ביותר את מקומו של מספר הסיפור וההיגוד (= סיפור בעל פה מול קהל) שלו. כך מודגש המספר כ"מסרן", אמן המעביר ומפיץ את התרבות אליה הוא משתייך, בעיקר לדור הצעיר (במסגרות שונות כגון משפחה, מוסד חינוכי וכו').
ג'וני אייזקסון
ביוגרפיה
אייזקסון נולד ב-28 בדצמבר 1944 באטלנטה לג'וליה (לבית בייקר) ואדווין אנדרו אייזקסון. אביו היה נהג בחברת קווי גרייהאונד ומאוחר יותר ייסד חברת מקרקעין באטלנטה. הסבים והסבתות מצד אביו היו ממוצא שוודי, וסבו מצד אביו נולד באסטרסונד (Östersund), בירת מחוז ימטלנד. אמו ממוצא בריטי, ומשפחתה חיה בדרום ארצות הברית מאז התקופה הקולוניאלית. הוא שירת בחיל האוויר של המשמר הלאומי של ג'ורג'יה מ-1966 עד 1972, והשתחרר בדרגת סמל ראשון (staff sergeant). אייזקסון למד באוניברסיטת ג'ורג'יה, שם היה חבר באחוות סיגמא אלפא אפסילון. זמן קצר אחרי סיום לימודיו, פתח את המשרד הראשון במחוז קוב של נורת'סייד רילטי, חברת מקרקעין בולטת באטלנטה, שאביו סייע לייסודה. אייזקסון הפך לנשיא החברה ב-1979 והחזיק במשרה במשך 22 שנים, שבמהלכן הפכה לחברת הנדל"ן העצמאית הגדולה ביותר בדרום-מזרח ארצות הברית, ואחת הגדולות באמריקה.
ב-28 באוגוסט 2019 הכריז אייזקסון כי בכוונתו להתפטר מהסנאט בשל מצבו הבריאותי הרעוע ב-31 בדצמבר אותה השנה. הוא נפטר ב-19 בדצמבר 2021.
פוסום זנב-טבעת ננסי
אקולוגיה
תנועותיו האיטיות וגודלו הקטן, גורמים לפוסום להישאר תדיר בסביבתו המוכרת במהלך שיטוטיו אחר מזון. באזור הקורדילרה המרכזית בגינאה החדשה שבו חי הפוסום הננסי, קיימים לפחות ארבעה מינים של פוסומי טבעת מהסוג פוסום זנב-טבעת דק או פוסום זנב-טבעת מדומה: פוסום זהוב, פוסום נחושתי, פוסום ויילנד ופוסום מסיכתי; אף על פי כן, המפגשים בין פוסומים ממינים נפרדים אינה שכיחה בשל העדפות שונות של גובה, בית גידול והרגלי קינון.
מקס הורטון
קריירה מוקדמת
הורטון נולד בלונדון ב-29 בנובמבר 1883, וב-15 בספטמבר 1898 החל את הקריירה הצבאית - ימית שלו כצוער על אניית האימון לצוערים בריטניה. זמן קצר לאחר שקבל דרגת תת לוטננט עבר לשרת בצוללות. הוא התקדם בדרגות ובתפקידי פיקוד ובתחילת מלחמת העולם הראשונה הועלה לדרגת לוטננט קומנדר וקבל פיקוד על הצוללת E 9.
לאחר המלחמה
באוגוסט 1945 פרש הורטון משירות פעיל. לדבריו, "כדי לפנות מקום למפקדים צעירים". הוא נפטר ב-30 ביולי 1951.
ג'יני
לג'ינים הופעות ואזכורים רבים בספרות, בסרטי קולנוע ובתוכניות טלוויזיה. בין האזכורים התרבותיים הידועים הסיפור "אלאדין ומנורת הקסמים" מתוך סיפורי אלף לילה ולילה, אשר יצא גם כסרט אנימציה, סדרה אמריקאית משנות השישים בשם "אני חולם על ג'יני" וסדרה ירדנית בהפקת NETFLIX בשם "ג'יני".
אביבה גוטליב זורנברג
אביבה גוטליב זורנברג (נולדה במרץ 1944) היא פרשנית מקרא, דוקטור לספרות אנגלית.
היפוגליקמיה ראקטיבית
גורמים
להיפוגליקמיה ראקטיבית ייתכנו גורמים שונים:
פוסום זנב-טבעת שפלתי
תפוצה וביולוגיה
המידע אודות הביולוגיה לוקה בחסר; הפוסום פעיל בשעות הלילה וניזון בעיקר מעלים, טחב, חזזיות ושרכים. הרבייה מתרחשת בכל השנה, והפוסומית ממליטה 1–3 צאצאים לאחר תקופת היריון קצרה; הגורים שוהים בתקופה הראשונה לחייהם בכיס של האם.
בתואל
אזכורים במקרא
כמו כן נזכר בתואל בתשובת משפחת רבקה לבקשת עבד אברהם לקחה לאשה ליצחק:
שם עממי
רשימות רשמיות
במדינות אחדות גופים רשמיים יוצרים רשימת שמות או קווים מנחים ליצירת שמות עממיים. למשל:
מבקר תלונות נחקרים בשב"כ
כפיפות המבת"ן
בינואר 2012 הודיעה המדינה בתשובה לעתירה לבג"ץ שב-2010 החליט היועץ המשפטי לממשלה, על דעת פרקליט המדינה, ראש השב"כ ומנכ"ל משרד המשפטים, כי המבת"ן יהיה עובד משרד המשפטים.
הטיפול בתלונות
במקרים רבים נמנע המבת"ן מלשמוע את המתלונן בנימוקים הבאים:
המבת"ן משהה לכאורה בדיקה של תלונות של נאשמים בהליכים פליליים לפחות עד אחרי תום משפט הזוטא לבירור קבילות הודאת הנאשם. נוהל זה מסתמך על פסיקה של בג"ץ שהתיר באופן כללי את דחיית החקירה בתלונות הנאשם עד אחרי משפט הזוטא. לטענת משרד המשפטים, הדחייה בטיפול בתלונה נעשית כדי שלא לשבש את הליכי המשפט המתנהלים בעניינו של המתלונן. ארגוני זכויות אדם טוענים שהעיכוב פוגע ביעילות הטיפול בתלונות והיכולת לערער על תשובת המבת"ן.
המרקיז דה סאד
מאסר נוסף בשרנטון
דה סאד החל בשרנטון רומן עם נערה בת 14, מדלן לֵקלֵרְק. הרומן הלז נמשך כ־4 שנים, עד מותו של סאד בשרנטון ב־1814. בנו הבכור שרף את כל כתביו שלא פורסמו; בין כתבים אלו נכלל החיבור רחב היריעה "ימי פְלורבֵּל". דה סאד נקבר בשרנטון; גולגולתו הוצאה לאחר מכן מהקבר עבור חקירה מדעית, ובהתאם לבקשתו נמחה כל סימן לקברו.
סוף שבוע בפריז
השיר הגיע למקום הרביעי במצעד של רשת ג', והשני במצעד של מדיה פורסט.
תיאורמה (סרט)
תיאורמה (באיטלקית: Teorema) הוא סרט קולנוע איטלקי משנת 1968 של הבמאי פייר פאולו פאזוליני, ובכיכובם של טרנס סטאמפ, לאורה בטי, סילבנה מנאגנו, מאסימו ג'ירוטי ואן וויאזמסקי.
קישורים חיצוניים
רות נצר. תאורמה. בתוך: נפש הקולנוע. רסלינג. 2014. עמ' 225-233.
וייב (קומיקס)
את דמותו של סיסקו ראמון בסדרות יקום החץ "הפלאש", "החץ" ו"אגדות המחר" מגלם השחקן קרלוס ואלדז.
סמל בצלאל (יעקב שטארק)
תיאור
עיצובו של שטארק בנוי במבנה של טריפטיכון. במרכז העבודה מופיעה דמותו של בוריס שץ, מייסד בית הספר. מאחוריו תיאור ראש פסלו של בוריס שץ - "מתתיהו החשמונאי" (1894) וארון הברית, שעליו עומדות שני מנורות. תיאור זה של הארון מבוסס על עיצובו של אפרים משה ליליין לסמל בית-הספר. שני חלקיו הקיצוניים של הטריפטיכון מציגים ניגודיות, האופיינית ליצירות בצלאל המוקדמות, שהושפעו מעיצוביו של ליליין. ניגודיות זו מציגה את "בצלאל" כביטוי לגאולה ולציונות. בצד אחד מופיע תיאור של כישור ונול, ומאחוריהם תיאור של ירושלים ושל "בתי בצלאל" באור הבוקר. לעומת זאת, בצדו השני של הטריפטיכון מתוארת שורת כפות ידיים מושטות לעזרה בתוך נוף לילי. סביב הטריפטיכון מופיעה מסגרת ובה ציטוט מתוך ספר שמות (לא) ובו תיאור בניית המשכן על ידי בצלאל בן אורי.
מקהלת פרחי בני הישיבות
היסטוריה
המקהלה מופיעה בעיקר בארצות הברית, אך גם מחוצה לה, כמו באנגליה, קנדה וישראל. עם השנים, נהייתה המקהלה פופולרית בעולם המוזיקה החסידית גם בישראל, ורבים מסרטוני השירים שלהם ביוטיוב זכו למיליוני צפיות. לפי מחקר הפופולריות השנתי של זמרי המוזיקה החסידית שביצע אתר כיכר השבת, ע"פ נתוני צפייה ביוטיוב, זכתה המקהלה פעמיים ברצף במקום השישי, בשנים ה'תשע"ט וה'תש"ף.
פרנסיס טרווליאן בקלנד
היסטוריה של הטבע
בקלנד ויתר בהדרגה על הרפואה והניתוחים כדי להתמסר להיסטוריה של הטבע. הוא הרוויח היטב ככותב בכתבי עת וספרים פופולריים, והיה לו ביקוש רב כמרצה.
ולריה מקסיוטה
ביוגרפיה
לאחר עלייתה ארצה השיגה מקסיוטה הישגים גם בזירה הבינלאומית במסגרת נבחרת ישראל. היא ממשיכה להתאמן בכל הגעתה לקייב בהדרכת המאמנת שלה באוקראינה אוקסנה מיכאילובנה סלוסארוצ'קי והכוריאוגראפית אוקסנה אלכסנדרובנה אומלאינצ'יק.
מקסיוטה היא חברת הסגל האולימפי לאולימפיאדת לונדון לאחר שהשיגה את הקריטריון האולימפי הישראלי כשסיימה במקום התשיעי בקרב רב באליפות אירופה בבריסל. במשחקים עצמם היא סיימה במקום 59 בתחרות קרב רב אישי לאחר שקבעה את התוצאות הבאות: קפיצות - 12.800 נק', מקבילים מדורגים - 9.433 נק', קורה - 10.533 נק' ובקרקע - 12.933 נק' ובסה"כ - 45.699 נק'.
מערות קרלה
מערות קרלה (או קרלי) הן קומפלקס של מערות הודיות בודהיסטיות עתיקות חצובות בסלע הנמצאות בעיירה קארלי שליד לונוואלה, שבמהאראשטרה (הודו). המערות נמצאות במרחק של 10.9 קילומטרים מלונבלה. מערות נוספות באזור הן מערות בהג'ה (Bhaja Caves), מערות פאתן הבודהיסטיות (Patan Buddhist Cave), מערות בדסה (Bedse Caves) ומערות נאסיק (Nasik Caves). המערות הוקמו לאורך תקופה ארוכה - מהמאה השנייה לפני הספירה ועד המאה החמישית לספירה. העתיקה שבמערות מתוארכת לשנת 160 לפנה"ס, והתפתחה בסמוך למקום דרך מסחר עתיקה, העוברת מזרחה מהים הערבי אל תוך הדקאן.
הקבוצה של המערות בקרלה היא מהוותיקות והקטנות מבין שלל האתרים הבודהיסטים החצובים בסלע במהרשטרה, אך היא אחת מן הידועות ביותר בגלל "גרנד צ'איטה" (מערה מספר 8) המפורסמת, שהיא מערת הצ'איטה הגדולה והשמורה ביותר של התקופה, שגם מכילה פסלים רבים שמורים היטב, שרבים מהם בקנה מידה גדול.
מאפיינים
הצ'איטיה שבקרלה בנויה בהתאם לדפוסי הבניה הרגילים של התקופה, אך הוא גדול באופן יוצא דופן. הצ'איטה גם יוצאת דופן כי הרבה חלקים מקוריים העשויים מעץ נשמרו: המוטות הרוחביות הבולטות, המוטות של הגג, והמטרייה שמעל הסטופה. אולם הצ'איטה עצמו גם היה עשוי עץ, וכיום ניתן להבין כיצד היה בנוי לפי הדוגמאות החצובות בסלע, שבהם היו תוקעים את מוטות העץ והסכך. ברוב הצ'איטות החצובות בסלע בנו גג אבן המחכה את גג העץ שהיה קיים בעבר, כך שנוצר אפקט חזותי של עץ, אך בצ'איטות אחרות נעשה שימוש בעץ ממש, מסיבות אסתטיות גרידא ולא מסיבות מבניות. ברוב המקרים הללו העץ נהרס עם השנים, למשל בצ'איטיה שבמערה מס' 3, מערות קנהרי (Kanheri Caves). כאן, אף על פי שחלק מן העצים הוחלפו תחת לורד קורזון במאה ה-19, רובם מקוריים.
רוטב עגבניות
במטבח האיטלקי
קיימים מגוון מאכלי פסטה עם רוטב העגבניות, ביניהם "פסטה אל פומודורו" הפשוט, ספגטי אלה פוטנסקה, ארביאטה ולזניה. פסטה ברוטב עגבניות עשויה להיות בסיס לתבשיל מורכב יותר הכולל למשל נקניק, חסילונים, כדורי בשר או ירקות.
פצצת SDB
בישראל
פצצות ה־SDB נמצאות בשימוש חיל האוויר הישראלי החל מ־2009. כיום הן מבצעיות על מטוסי ה־F-15I רעם, ה־F-16I סופה וה־F-35I אדיר. חיל האוויר הישראלי ערך שימוש ראשון מאושר בפצצת SDB במבצע צוק איתן ב־2014, אך ישנם דיווחים לא מאומתים שהוא השתמש בפצצה באופן לא מאושר כבר במבצע עופרת יצוקה ב־2008. לטענת סוריה, ב־28 במרץ 2019 מטוס F-35I של חיל האוויר הישראלי השתמש בפצצות SDB מדגם GBU-39 כדי להשמיד מחסני טילים איראניים בחלב במסגרת סכסוך ישראל–איראן–חזבאללה בסוריה.
במאי 2021, במבצע שומר החומות, עשה חיל האוויר הישראלי שימוש בפצצת "ברד-חד" מתוצרת רפאל בסיכול ממוקד של חוסאם אבו הרביד, מפקד החטיבה הצפונית בג'יהאד האסלאמי.
זיגמונט באומן
ביוגרפיה
זיגמונט באומן נולד ב-1925 בעיר פוזנן שבפולין, להורים יהודים לא דתיים. לאחר פלישת הנאצים לפולין ב-1939, בתחילת מלחמת העולם השנייה, נמלטה המשפחה לאזור בשליטת הסובייטים. מאוחר יותר שירת באומן בארמייה הפולנית הראשונה שפעלה בחסות ברית המועצות, במסגרתה השתתף בקרבות בקולברג (כיום קולובז'ג) ובברלין, וכן עבד כמורה לחינוך פוליטי.
פיצ'ילמו
היסטוריה
בזמן האינקה וכן בזמן הכיבוש הספרדי של דרום אמריקה אוכלסה פיצ'ילמו על ידי בני שבט הפרומאוקס. אינדיאנים אלה היו בעיקר מלקטים ודייגים וחיו לאורך נהרות. עם השנים התבוללו בני השבט לתוך האוכלוסייה הצ'יליאנית בתהליכים של היספניזציה ומסטיזם. פיצ'ילמו עברה בין פוליטיקאים רבי-השפעה בצ'ילה, ביניהם משפחת אורטוזאר ומשפחת רוס. נבנו בה מבנים רבים במהלך השנים כמו מזח מפואר, והיא אף זכתה למעמד של אתר לשימור תרבותי על ידי הממשלה הצ'יליאנית.
נדב בן-יהודה
ביוגרפיה
בספטמבר 2012 הניף בן יהודה את דגל ישראל שהוענק לו על ידי נשיא המדינה שמעון פרס, על פסגת הר קזבק בגאורגיה - אחת הפסגות הגבוהות ברכס הרי הקווקז.
בינואר 2015 טיפס בן יהודה לפסגת הר קילימנג'רו, ההר הגבוה ביותר ביבשת אפריקה. על הפסגה הציע נישואין לבת זוגו לנה מלנקוביץ', והם נישאו במהלך אותה השנה.
ישראל קפלן
קורות חיים
לאחר השחרור נותר בגרמניה ועבר לעיר מינכן שבאזור הכיבוש האמריקאי, שם התרכזה שארית הפליטה. את מחקרו על השואה החל שם. מיד עם השחרור החל לעסוק בגביית עדויות מהניצולים ובאיסוף תיעוד על השואה. החומר שנאסף במחנות העקורים רוכז במינכן, ולאחר קום מדינת ישראל נשלח לירושלים והיה אחד מנדבכי היסוד של "יד ושם". יחד עם משה יוסף פייגנבוים היה מיוזמי ומייסדי הוועדה ההיסטורית המרכזית (צענטראלער היסטאָרישער קאָמיסיע) שליד ועד שארית הפליטה באזור האמריקאי בגרמניה, והיה המזכיר המדעי שלה. ערך את כתב העת "פֿון לעצטן חורבן" (צייטשריפט פאר געשיכטע פון יידישן לעבן בעתן נאצי-רעזשים; 'מן החורבן האחרון: כתב עת לתולדות החיים היהודיים בתקופת המשטר הנאצי'), שהתפרסם מטעם הוועדה בשנים 1946–1948. בעשרת הגיליונות שלו רוכז לראשונה מידע על השואה, שסוכם באופן מדעי. כתב וערך בעיתון היידי של שארית הפליטה בגרמניה: "אונדזער וועג" ('דרכנו'), בעריכת לוי שליט.
חומרים מארכיונו שמורים בספרייה הלאומית, במכון גנזים ובבית לוחמי הגטאות.
בנו, ד"ר שלום אילתי, הוא אגרונום, מורה דרך ועורך. נישא למרים (בת אחיו של הסופר נח שטרן), ספרנית, והיה אב לשלושה.
פארק עדולם
גאוגרפיה
הפארק תחום בין שלושה כבישים: בצפון כביש 375 בין עמק האלה לירושלים, בדרום כביש 35 בין אשקלון לחברון, ובמערב כביש 38 בין מחלף שער הגיא לצומת נחושה. גבולו המזרחי הוא הקו הירוק. הפארק משתרע על פני כ-50,000 דונם שרובם יערות אורן, אשר נטעו בשנים הראשונות לקיום המדינה על ידי העולים שהתיישבו בחבל לכיש. הפארק הוכשר לציבור על ידי רשות העתיקות וקרן קיימת לישראל ונפתח לציבור באפריל 2008.
הפארק בנוי מגבעות נמוכות של סלעי קירטון, גובה הגבעות הוא כ-400 מטר מעל פני הים. הקירטון הרך מאפשר חפירת בורות מים ומערות. באזור בורות מים רבים ומערות. הוא היה מיושב בימי בית שני, ימי מרד בר כוכבא והתקופה הביזנטית. עדות לכך עשרות אתרים ארכאולוגיים באזור, בעיקר בראשי הגבעות. השטחים בין הגבעות נשארו פנויים לעיבוד חקלאי (תבואה וכרמים) עד היום.
ג'ון קרטר (דמות)
סקירה
דמותו ואורח חייו משקפים את האידיאלים של דרום ארצות הברית מתקופה קדומה. קרטר נולד בווירג'יניה, ושירת כקפטן במלחמת האזרחים האמריקנית לצד הקונפדרציה. עם תום הלחימות, הוא מתחבא במערה מהאפאצ'ים, ומת ככל הנראה. נשמתו עוזבת את גופו חסר החיים ועוברת מסע אסטראלי למאדים, שם היא מתגלמת מחדש בגוף שדומה לגופו הארצי. קרטר רגיל לכוח המשיכה של כדור הארץ, לכן הוא מגלה שיש לו כוח רב יותר מזה של ילידי מאדים.
אמריקאנקה
היסטוריה
הבניין שימש לימים את הארגוני היורשים של הצ'קה: קומיסריון הפנים העממי והוועדה לביטחון המדינה.
מייק מק'ריידי
ביוגרפיה
במקביל להצלחתו עם פרל ג'אם, בשנת 1994 מק'ריידי הקים ביחד עם ליין סטיילי, סולנה של להקת הגראנג' המתחרה אליס אין צ'יינס את להקת מאד סיזן. הלהקה הוציאה אלבום אחד בשם "Above" שמהווה שילוב בין גראנג' לבלוז, האלבום זכה להצלחה. הלהקה התפרקה בסוף שנות ה-90 לאחר מותו של בסיסט הלהקה ג'ון בייקר סאונדרס כתוצאה ממנת יתר ובשל ההתמכרות הקשה לסמים של ליין סטיילי. לאחר פירוק הלהקה, ומק'ריידי חזר להשקיע את זמנו רק בהצלחת פרל ג'אם.
למניסקטה
מקורות מוקדמים
למניסקטה זו קרויה גם היפופידה או "הלמניסקטה של בות'", על שמו של ג'יימס בות', שחקר אותה במאה ה-19.
הלמניסקטה של ברנולי
ב-1680 חקר קאסיני משפחה של עקומים, שכעת נקראים האובל של קאסיני, אותה הגדיר כך: המקום הגאומטרי של כל הנקודות, אשר מכפלת מרחקיהן משתי נקודות קבועות, שהן המוקדים של העקום, קבועה. כאשר מחצית המרחק בין המוקדים משתווה לשורש הריבועי של הקבוע, האובל של קאסיני הופך ללמניסקטה.
דורבן (בוטניקה)
שם הדורבן (spur) מגיע מצורת מגפי הבוקרים, שלהם בליטה מאחורי העקב שתפקידה לדרבן את הסוס בשעת מרדף, ברצונו להימנע ממגעה המכאיב.
קאטויקיה
קאטויקיה (ביוונית: κατοικία) היה כינוי למושבה צבאית של מצרים התלמיית והממלכה הסלאוקית בתקופה ההלניסטית.
ענבי טלי
היסטוריה
באותן שנים הענבים בלכיש שווקו במשותף בשם "ענבי לכיש". בתחילת שנות ה-80 החלו הכורמים במושבים השכנים ללכיש לשווק ענבים תחת שמות דומים, ועלה צורך לבדל את הענבים של המושב. וכך הוחלט על השם "ענבי טלי".
גמביה (נהר)
ממקורותיו ברמת פוטה ג'לון (Fouta Djallon) בצפון גינאה, זורם נהר הגמביה בכיוון צפון-מערב לסנגל, שם הוא עובר בפארק הלאומי הענק "ניוקולו קובה". משם פונה הנהר בכיוון הכללי מערב, עם פיתולים גדולים, נכנס לתחומי המדינה גמביה, שכמעט כל שטחה מצוי סמוך לגדותיו, וזורם בה עד לאוקיינוס. במאה הקילומטרים האחרונים מתרחב הנהר בהדרגה עד לרוחב של עשרה ק"מ בשפך. בשל פני השטח הנמוכים באזור גמביה, מי-ים מלוחים מתערבבים במי הנהר ב-70 הק"מ האחרונים שלו בעונה הגשומה וב-250 הק"מ האחרונים בעונה היבשה.
יוסוף אל-באז
הורחק מהר הבית בגלל הסתה נגד יהודים ונגד מדינת ישראל במסגד אל-אקצא. במהלך המהומות בישראל ומבצע שומר החומות כינה את מדינת ישראל "מדינת אויב" ואמר כי הוא מקווה ״להביא מתים על הכיבוש הציוני״.
ראג' קאפור
ראג' קאפור (באנגלית: Raj Kapoor; 14 בדצמבר 1924 – 2 ביוני 1988), נחשב לגדול שחקני הקולנוע ההודיים בכל הזמנים.
הדמות הנערצת עליו בקולנוע הייתה דמותו של צ'ארלי צ'פלין ואת צורת התנהלותו והליכתו נהג לחקות בחלק מסרטיו. בין הסרטים המוצלחים ביותר שלו ניתן למנות את "הנודד" (עם נרגיס), "הנווד" (עם נרגיס) ו"סאנגם".
מאייד סיבובי
מערכת אידוי סיבובית פשוטה הומצאה על ידי לימן סי קרייג (Lyman C. Craig ). מערכת פשוטה יוצרה באופן מסחרי לראשונה על ידי החברה השווייצרית ביכי (Büchi) בשנת 1957.
ג'ו מקלדרי
שנותיו המוקדמות
מקלדרי, בן יחיד להוריו, נולד בעיירה "דרום שילדס" בסמוך לנהר טיין בצפון-מזרח אנגליה. הוא סיים תואר ראשון באומנויות הבמה ב"ניו קסטל קולג'".
לאחר האקס פקטור
הסינגל הראשון שהוציא, לאחר זכייתו ב"אקס פקטור", היה גרסת כיסוי לשיר The climb. השיר הגיע למקום הראשון במצעד הפזמונים הבריטי והאירי. בהמשך הוציא מקלדרי שלושה אלבומים. אלבומו השני, "קלאסיק", שפורסם באוגוסט 2011, הגיע למעמד של אלבום זהב עשרה ימים לאחר תחילת הפצתו.
יחסי הונג קונג–מקאו
יחסי הונג קונג–מקאו הם היחסים הדו-צדדיים בין הונג קונג למקאו. שני האזורים מהווים אזורים מנהליים מיוחדים תחת הרפובליקה העממית של סין, בשני האזורים יש רוב סיני מובהק ובשניהם הניב המדובר העיקרי של השפה הסינית הוא הקנטוזית.
ג'ינקס מונסון
ג'ינקס מונסון היא דמות הדראג של ג'ריק רומן לאמר הופר (באנגלית: Jerick Roman Lamar Hoffer; נולדה ב-18 בספטמבר 1987), שחקנית, קומיקאית וזמרת שידועה בעיקר בעקבות זכייתה בעונה החמישית של המרוץ לדראג של רו פול ובעונה השביעית של המרוץ לדראג: אולסטארס. היא המתמודדת היחידה שזכתה בשתי עונות של התוכנית. אלבום הסולו הראשון שלה, "The Inevitable Album", יצא ב-2014, וב-2018 יצא אלבום הסולו השני שלה, "The Ginger Snapped". ג'ינקס מופיעה בתוכנית "Sketchy Queens" של "WOW Presents Plus", תוכנית שהיא יצרה יחד עם ליאם קראג.
קריירה
ב-12 בינואר 2018, ג'ינקס הוציאה את אלבומה השני "The Ginger Snapped". באותו חודש, ג'ינקס דיבבה את הדמות אמרלד בפרק "Lars of the Stars" של הסדרה סטיבן יוניברס.
האנטילים ההולנדיים
גאוגרפיה
האנטילים ההולנדיים הם שתי קבוצות איים: איי ליורד (רוקסו ובוניר) השוכנים 100 ק"מ מצפון לחוף ונצואלה, ואיי וינדוורד (סבה, סנט יוסטשיוס ודרום סן מרטן) השוכנים 800 ק"מ צפונה-מזרחה משם, בקצה הצפוני של האנטילים הקטנים. כלל שטחם 800 קמ"ר. האקלים טרופי ימי, טמפרטורות אחידות למדי כל השנה. וילמסטט: פברואר 27.7 מעלות צלזיוס, אוגוסט 29 מעלות צלזיוס, 500 מ"מ גשם בשנה.
ג'ינקס מונסון
קריירה
באפריל 2022, הוכרז שג'ינקס תתמודד בעונה השביעית של המרוץ לדראג: אולסטארס, עונת המנצחות הראשונה של הזיכיון. היא זכתה בחמישה אתגרים וזכתה בעונה.
חיים אישיים
ביונואר 2021, ג'ינקס התחתנה עם בן זוגה מייקל אבוט בטקס קטן בבית עם חברים ומשפחה דרך שיחת וידאו. הקומיקאית דבן גרין השיאה אותם.
עילאי חג'ג'
תארים
מכבי חיפה
רוברטו הילברט
קריירת מועדונים
כבר בעונתו הראשונה בשטוטגרט, 2006/07, זכה הילברט עם הקבוצה באליפות הבונדסליגה, כאשר שיחק אז בעמדת הקשר הימני והיווה חלק מקישור הכולל את כריסטיאן גנטנר, פבל פארדו, סאמי ח'דירה ותומאס היצלספרגר, ולעיתים תופקד כמגן ימני על ידי המאמן ארמין פה. הילברט לא החמיץ משחק אחד באותה עונה, והבקיע שבעה שערים. בעונה זו הילברט אף הגיע לגמר הגביע הגרמני עם שטוטגרט שהחמיצה הזדמנות לזכות בדאבל כאשר הפסידה 2–3 לנירנברג. הילברט שיחק בגמר זה 90 דקות. הילברט נשאר בשטוטגרט שלוש עונות נוספות, כשבכולן היה שחקן הרכב. סך הכל הילברט הבקיע 16 שערים ב-120 הופעות במדי שטוטגרט, ובקיץ 2010 חתם בבשיקטש מליגת העל הטורקית בכדורגל.
תארים
עם בשיקטש:
אמה בראונלו
יצירות
אמה בראונלו גם ציירה עבודות קטנות יותר המתארות סצנות ודיוקנאות של ילדים.
אדי קינג
אודות ההפקה
הפקת הסרט ארכה שנתיים וחצי, בשנים 1992-1989, כשגידי דר היה בגילאי 28-25.
מיכאל אגורסקי
ברית המועצות
מיכאל אגורסקי סיים לימודי הנדסה ועבד בתחום התמחותו. במאי 1969 הוא סיים עבודת הדוקטורט בקיברנטיקה.
ישראל
בשנת 1991 הוא הוזמן לביקור נוסף. אגורסקי הגיע למוסקבה ב-19 באוגוסט 1991 בשיא האירועים של ניסיון ההפיכה. הוא נפטר לאחר מספר ימים בעקבות התקף לב.
אדיר גץ
ביוגרפיה
ב-12 במרץ 2023 הוציא את הסינגל "זמר שירגש אותך". ב-4 באפריל הוציא את הסינגל "לישון זה לחלשים", בו אירח את הדוגמנית שחר חיון. ב-23 באפריל הוציא את הסינגל "אזכור כל יום". ב-13 ביוני הוציא את הסינגל "בסוף אנחנו נתחתן". ב-7 באוגוסט הוציא את המיני אלבום "X4".
צבי צמרת
ביוגרפיה
החל משנת 2012 לימד במכללת הרצוג באלון שבות ובמכללת שערי משפט. בעבר לימד גם במרכז הבינתחומי בהרצליה.
פרסים
ב-2008 זכה בפרס בן-גוריון לשנת תשס"ט על "פעולות רבות-ערך כחלוץ ביוזמות חינוכיות וניהולן כחוקר, מורה ואיש ציבור; על שילוב מופלא של חינוך, אהבת הארץ...; על הקשר עם קהילות ישראל בתפוצות המשתקפים בדרכו ובמעשיו, בם תרם להגשמת חזון בן-גוריון והפיכתו למציאות."
גיוס חוץ לארץ
תקופת פרוץ מלחמת העצמאות
בשלב זה היו המגויסים חיילים לכל דבר, וציפו לעלייתם לארץ ישראל. בגלל ההסגרים שהטילו הבריטים הייתה העלייה מצומצמת ביותר, ונעשתה ברובה באמצעות עלייה בלתי לגאלית ועליה ד' (עלייה "חוקית" בעזרת מסמכים מזויפים).
ההגעה לישראל
גלי העלייה והקליטה הגדולים היו, כאמור, לאחר עזיבת הבריטים והקמת המדינה (למעט תקופת ההפוגה שבה לא ניתן היה לעלות לישראל).
אמצעי הלחימה של צה"ל
פיתוח אמצעי לחימה בישראל
לצד הנשק, ישראל היא יצרנית בולטת של תחמושת כוללת תחמושת נק"ל הנחשבת לאיכותית, כדורי טנק ("פגזי טנק") (כגון הכלנית 120 מ"מ, עליו זכתה התעשייה הצבאית בפרס ביטחון ישראל) וארטילריה, רקטות ארטילריות (כגון הרמ"מ והרומח למנתץ, רקטות LAR-160, עברי, EXTRA ונץ דורס), רקטות כתף ורקטות נ"ט (כגון השיפון ומפצח האגוזים MATADOR נגד מבנים) וטילים (כגון משפחת טילי הספייק נגד טנקים, טיל התמוז, פיתון 5 טיל אוויר-אוויר מתקדם, טילי השיוט דלילה ופופאי, ולפי פרסומים זרים גם הטיל הבליסטי "יריחו").
נשק אישי ורובי סער
הנשק האישי של רוב חיילי צה"ל הם רובים ממשפחת ה-M-16 במגוון דגמים: רובי M16A1 ארוכים, מקוצרים, מנוסרים ומקוצררים, רובי CAR-15, רובי M16A2 ארוכים ורובי M4A1 קרבין. M16A1 מקוצר נקרא בפשטות "מקוצר" ו-M4A1 נקרא "פלאט-טופ" ועושים בהם שימוש המשרתים ביחידות חילות השדה הסדירים.
מקלעים
נשקי המחלקה והפלוגה של כוחות היבשה הם מגוונים. המקלעים העיקריים הם הנגב הישראלי (בקליבר 5.56x45 מ"מ נאט"ו) והמאג הבלגי הוותיק (7.62x51 מ"מ נאט"ו). הנגב NG7, מקלע קל רב-תכליתי ישראלי בקליבר 7.62x51 מ"מ נאט"ו, נקלט בצה"ל. הנשק הכבד כולל מקלע כבד M2 בראונינג (מק"כ 0.5) (מקלע כבד בקליבר 12.7x99 מ"מ נאט"ו, נמצא בצה"ל בדגם M2HQCB בעל קנה מעובה הניתן להחלפה מהירה ופשוטה) ומקלעי רימונים מדגמי סאקו דיפנס Mk19 ו-Mk 47 סטרייקר.
חיל התותחנים
בנוסף לארטילריה קנית וארטילריה רקטית מפעיל חיל התותחנים מערכות נוספות, בהם מכ"מים, כאשר החדש והמתקדם ביותר הוא הר"ז. לתצפית ואיכון מטרות מפעיל החיל גם כלי טיס בלתי מאוישים, בהם ה"זיק" ו"רוכב שמיים".
בעבר יחידת מיתר הפעילה טיל נגד טנקים מתקדם וארוך-טווח בשם "תמוז" (Spike NLOS). הטיל שוגר ממספר פלטפורמות, העיקריות שבהן הן ה"פרא" - משחית טנקים המוסווה כטנק, וה"חפיז", משגר על תובת נגמ"ש M-113. בשנת 2017 פורקה היחידה.
כלי טיס
חיל האוויר הישראלי מבוסס כמעט כולו על כלי טיס אמריקנים, שבהן חלק או רוב המערכות האלקטרוניות משודרגות למערכות תוצרת ישראל.
חימוש וטילים
מסוקי הקרב, וחלק מכלי הטיס הבלתי מאוישים, חמושים בטילי אוויר-קרקע וטילים נגד טנקים, בהם טיל ה-AGM-114 הלפייר, הלפייר II וטילים דומים (חלקם מסווגים) תוצרת ישראל. מסוקי האפאצ'י חמושים בנוסף בתותח אוטומטי M-230 בקליבר 30 מ"מ. מסוקי ה"צפע" (AH-1 קוברה), "פתן" (AH-64Ai אפאצ'י) וה"שרף" (AH-64D אפאצ'י לונגבו) של חיל האוויר הישראלי הותאמו לשגר את טיל ה"תמוז", טיל נגד טנקים מפיתוח ותוצרת ישראל (רפאל - מערכות לחימה מתקדמות), בעל טווח ירי ארוך במיוחד ויכולת דיוק גבוהה ביותר, כולל צילום ושידור תמונה מראש הביות של הטיל. בהמשך הותאמו מסוקי הקרב לשגר גם טילים אחרים ממשפחת הספייק של רפאל, כגון ה"גיל 2".
ברנגרו
ברנגרו (באנגלית: Barangaroo) הוא פרוור בסידני, המנוהל על ידי עיריית סידני.
הסכם סוגאולי
בעקבות ההסכם איבדה נפאל חלק ניכר משטחה, לרבות כל שטחי נפאל אשר נכבשו במלחמותיו של המלך במהלך 25 השנים שקדמו להסכם, כמו ממלכת סיקים במזרח וממלכות קומאון וגרוואל במערב. חלק מאדמות טראי בדרום נפאל הוחזרו לנפאל ב-1816 וב-1860, כהוקרה למאמציהם ולנועזותם בדיכוי המרד ההודי הגדול ב-1857.
גביע קונמבול
טורניר הגמר
טורניר גביע קונמבול התקיים בשיטת נוקאאוט לכל אורכו. הוא החל בשלב שמינית גמר ושוחק בשיטת בית-חוץ בכל שלב, עם חשיבות להפרש השערים אך ללא חשיבות לחוק שערי חוץ. אם נוצר שוויון בין הקבוצות לאחר שני המפגשים, עברה ההכרעה לדו-קרב בעיטות עונשין.
איינאו פרדה
קריירת מועדונים
פרדה נולד בירושלים, ישראל, למשפחה יוצאת אתיופיה. גדל במחלקת הנוער של הפועל ירושלים. ב-15 במרץ 2021 ערך את הופעת הבכורה שלו בקבוצה הבוגרת של המועדון, בהפסד 1-0 להפועל כפר שלם במסגרת גביע המדינה לעונת 2020/2021. ב-3 בספטמבר 2022 ערך את הופעת הבכורה שלו בליגת העל הישראלית, בניצחון 3-0 על מועדון ספורט אשדוד במסגרת המחזור השלישי לעונת 2022/2023.
SR-25
שימוש בעולם
הנשק מיוצר לפי העיצוב הבסיסי של חברת "קולט" (Colt), על ידי החברה האמריקנית "Knight's Armament Corporation", ואומץ לשירות במספר יחידות עילית וכוחות צבא, ביניהם:
לבן הארמי
לָבָן הָאֲרַמִּי הוא דמות מקראית המופיעה בספר בראשית. לבן היה בנו של בתואל בן נחור, אחיה של רבקה ואביהן של רחל ולאה, נשות יעקב. מקום מושבו היה חרן בארם נהריים. משמעות שמו מקבילה למשמעות המילה "לְבָנָה". ייתכן כי זהו שמו או כינויו של אֵל הירח, שהיה האל הראשי בעיר חרן.
שידוך בנותיו ליעקב
חז"ל הוסיפו ודרשו כי יש קשר של מידה כנגד מידה בין גניבת הברכה על-ידי יעקב לבין עקיבתו זו:
ניו אינגלנד פטריוטס
ניו אינגלנד פטריוטס (באנגלית: New England Patriots; כינוי: הפטס) היא קבוצת פוטבול מאזור בוסטון רבתי. הקבוצה משחקת בבית המזרחי של ה-AFC ב-NFL. הקבוצה נקראה במקור בוסטון פטריוטס. לפני שעברה בשנת 1971 לפוקסבורו, פרבר המרוחק כ-35 קילומטרים מבוסטון.
היסטוריה
במהלך משחקיה ב-AFL, לא זכתה הקבוצה להצלחה רבה, בין היתר בשל העובדה שלא היה לה מגרש ביתי קבוע, מגרשים כמו ניקרסון פילדס, אצטדיון אוניברסיטת הרווארד, פנוויי פארק ואצטדיון אלומיני ("הבוגרים") שימשו את הפטריוטס כמגרשים ביתיים. בעונת 1963 הצליחו הפטריוטס להעפיל לראשונה לגמר ה-AFL אך הובסו בו 10–51 על ידי הסן דייגו צ'רג'רס. הקבוצה לא הגיעה לשלבים הסופיים של ה-AFL (מאוחר יותר ה-NFL) במשך שלוש עשרה השנים הבאות.
את משחקי עונת 2007 סיימה הקבוצה ללא הפסד במאזן 0–16, והייתה לקבוצה החמישית בהיסטוריה שמסיימת את כל משחקי העונה הסדירה ללא הפסד והיחידה לעשות זאת בעונה של 16 משחקים. לאחר שהגיעו לסופרבול XLII, הסופרבול הרביעי של הקבוצה במהלך שבע שנים, הקבוצה הפסידה לניו יורק ג'איינטס ולא זכתה להגיע למאזן מושלם של 0–19. הפטריוטס סיימו את העונה עם מאזן 1–18 והצטרפו לשיקגו ברס ולסן פרנסיסקו 49' שהצליחו להשיג בעבר מאזן זהה, אך הם הקבוצה היחידה עם מאזן 1–18 שלא זכתה בסופרבול.
קקדו לבן-ציצית
מאפיינים
אורך קקדו זה 35 ס"מ ומשקלו 365–425 גרם. הוא מזכיר מעט את המין קקדו ורדרד (Eolophus roseicapilla), אך בעל נוצות ראש ארוכות וצבעוניות יותר. שני המינים כמעט זהים במראם, אך הזכרים גדולים יותר ולנקבות עיניים אדומות יותר.
תוכים מרשימים אלה התמעטו בהדרגה כתוצאה מהשפעת האדם האירופי באוסטרליה, לעומת הקקדו הוורדרד שתפוצתו גדלה. הם חיים באזורים הצחיחים של היבשת וניזונים מעצי אקליפטוס ועצי Callitris ו-Allocasuarina, צמחים שהסתגלו ליובש של פנים הארץ. הפגיעה בחורש הזה והבאת מיני צמחים אחרים גרם לקקדואים להתרחק האחד מהשני בחיפוש אחר עצי קינון טבעיים, ובכך בודדו האוכלוסיות. הם נפגעו גם מהבאתם של טורפים לא-ילידים לאוסטרליה כמו שועלים וחתולים, הטורפים אותם בצורה יעילה הרבה יותר מטורפיהם הטבעיים - עופות דורסים, לטאות כוח, נחשים וכלבי דינגו. עדיין מצב שימור הנוכחי הוא ללא חשש.
.iq
בשנת 2003, בתחילת מלחמת עיראק, דובר על העברת הניהול על סיומת האינטרנט, אך רק בשנת 2005 הניהול הועבר על ידי ICANN לוועדת התקשורת והמדיה העיראקאית.
זכויות להט"ב בצ'כיה
הורות ואימוץ
החל משנת 2019, אימוץ משותף וחורג על ידי זוגות חד מיניים נותרו בלתי חוקיים בעודם נחשבים כחלק מהצעת חוק להכשרת נישואים חד מיניים שהוצגה בפני לשכת הצירים אשר אם תעבור בבית המחוקקים, יהיו רשאים לאמץ כחוק.
זהות מגדרית
על מנת להיות מכוסה בקופת חולים, בקשה לשינוי סמני מגדר וטיפול נבדקת על ידי ועדה במשרד הבריאות. לאחר האישור עובר הפונה שנה של טיפול הורמונלי ולאחריו שנה של חיים בתפקיד החברתי של המגדר השני בהם לבישת בגדי מגדרו המועדף אשר מתואר כ-"לבוש הולם". לאחר טיפול בן שנתיים זה, ניתן לשנות את איברי המין של הפונה בהעברת ניתוח.
ורדאן ארורה
ביוגרפיה
ארורה נולד בניו דלהי, הודו ב-22 באפריל 1992. אחרי שלמד בבית הספר הבריטי בניו דלהי, למד בבית הספר לאמנויות באוניברסיטת ניו יורק.
ספרד (אתר מקראי)
זיהוי
בפרשנות היהודית המוקדמת היה מקובל לזהות את המקום עם ספרד של ימנו, המצויה בחצי האי האיברי. למשל תרגום יונתן בן עוזיאל מתרגם את הפסוק בעובדיה ל-"וְגָלוּת יְרוּשְׁלֵם דִבְאַסְפַּמְיָא". בוולגטה מתורגם השם ספרד ל"בוספרו" היינו בוספורוס באזור החוף הצפון מזרחי של אסיה הקטנה.
מהומות ליל וייט
כמה מאות שוטרים הגיעו למקום אך לא התערבו בנעשה, גם כאשר חלק מהמפגינים החלו לפגוע במכוניותיהם של השוטרים ולהציתן. הרקע לעוינות הרבה לשוטרים נבע לא רק מיחסם הרע להומוסקסואלים לאורך השנים, אלא גם מן העובדה שווייט היה שוטר לשעבר ואף זכה לגיבוי לא רשמי משוטרים בעיר.
סכין לחם
אורך הלהב הממוצע של סכין לחם נע בין 25–30 ס"מ. אך סכינים שמיוצרים בסטים של סכיני מטבח יכולים להיות אף קצרים יותר ואורך להבם נע בין 15–20 ס"מ.
יחסי ארצות הברית–המלדיביים
היסטוריה
ארצות הברית מקיימת יחסים ידידותיים עם הרפובליקה המלדיבית. שגריר ארצות הברית ומספר בעלי תפקידים בשגרירות שבסרי לנקה הם מיופי כוח אף למלדיביים ואף מארגנים בה ביקורים תקופתיים.
קבלת החלטות
כשלים בקבלת החלטות
כמו כן, ישנם מצבים מסוימים העלולים לפגוע בתהליך קבלת ההחלטות של האדם. לדוגמה, אבוליה באה לידי ביטוי בשיתוק כוח הרצון, איבוד המוטיבציה, איבוד היכולת ליזום פעולות מונחות מטרה, לקבוע מטרות ולהחליט החלטות.
שיפור תהליכי קבלת החלטות ברמת הקבוצה או הארגון
בארגונים שונים מובנת חשיבות תהליך קבלת ההחלטה ונעשים ניסיונות לשפר את יכולת קבלת ההחלטות של גורמים בארגון. לרוב, נעשים ניסיונות שיפור אלו באמצעות העלאת שלבי התהליך למודעות מקבל ההחלטה. תחקור החלטות לאחר שנודעה השפעתן מקובל אף הוא, כשיטה לשיפור תהליכי קבלת ההחלטות. במקרים קיצוניים, של החלטות בעייתיות ברמה הלאומית, מוקמת ועדת חקירה לתחקור תהליך קבלת ההחלטות (ולעיתים גם למציאת אשמים).
היסטוריה והתפתחות תאורטית
לתחום קבלת ההחלטות יש היסטוריה ארוכה בתולדות המחשבה המערבית. כך, למשל ניתן לראות את הפרדוקס המכונה, חמורו של בורידן ששורשיו בהגותו של אריסטו, כסוגיה בקבלת החלטות. באמצע המאה ה-20 התבסס התחום בחוגים למדע המדינה ולמנהל עסקים, מתוך ניסיון להציב גישה מדעית לקבלת החלטות רציונלית. המודלים הנורמטיביים פותחו על בסיס הלוגיקה והסטטיסטיקה, ולאחר מכן על התחום המתפתח של תורת המשחקים המנתח מצבי עימות או שיתוף פעולה בין מקבלי החלטות בעלי רצונות שונים (דילמת האסיר היא בעיה ידועה בתחום זה).
חליפת צלילה
חליפות צלילה "רטובות"
התאמה נכונה של החליפה לגוף הצוללן היא קריטית לוויסות חום הגוף. חליפה משוחררת מדי תאפשר לכמות גדולה של מים להסתובב על עור הצולל, ומקררת את חום הגוף. חליפה צמודה מדי היא מאוד לא נוחה ועלולה לפגוע במחזור הדם, מצב מסוכן מאוד שעלול לגרום להתקלות. מסיבה זו, צוללנים רבים בוחרים להתאים אישית חליפות צלילה במקום לקנות אותם "מהמדף". חברות רבות מציעות שירות זה.
חליפות חצי יבשות
חליפה חצי יבשה היא למעשה חליפת צלילה עבה וכמעט אטומה. היא משמשת בדרך כלל כאשר טמפרטורת המים היא בין 10 ל-20 מעלות צלזיוס. האטמים מגבילים את נפח המים הנכנסים ויוצאים מהחליפה, והתאמה צמודה ממזערת את פעולת השאיבה הנגרמת כתוצאה מתנועת הגפיים. הלובש נרטב בחליפה יבשה למחצה אך המים שנכנסים מתחממים במהרה ולא עוזבים את החליפה בקלות, ולכן הלובש נשאר חם. שכבת המים הלכודה לא מוסיפה ליכולת הבידוד של החליפה וזרימת מים מעבר לה עדיין גורמת לאובדן חום, אך חליפות יבשות למחצה זולות ופשוטות בהשוואה לחליפות יבשות, הן עשויות מניאופרן עבה המספק הגנה תרמית טובה, אך מאבדים את הציפה וההגנה התרמית כאשר בועות הגז הכלואות בקצף הניאופרן נדחסות בעומק.